Meltwater Group

Meltwater News AS er et privateid programvareselskap som utvikler kommunikasjons og markedssystemer. Selskapet ble startet opp i Norge i 2001 av Jørn Lyseggen, og har hovedkvarter i San Francisco i California. Selskapet har kontorer på tvers av Europa, Nord-Amerika, Asia/Stillehavsregionen, Australia og Afrika. Selskapet har i dag over 1600 ansatte og  mer enn 25 000 kunder globalt. 

Meltwater har også opprettet en non profit-organisasjon i Afrika som har som formål å støtte opp under unge afrikanske entreprenører. Ved Meltwater Entrepreneurial School of Technology (MEST) i Accra i Ghana bistår de mange afrikanere hvert år med å forvalte sine ideer og utvikle programvarer lokalt. 

 Historie 
Selskapet ble oppstartet i 2001 i Oslo som Magenta News av Jørn Lyseggen og Gard Haugen med kun $15 000 USD som initial investering. Selskapet sitt første produkt bestod av å klippe nyheter ut fra 100 000 aviser, for å deretter filtrere disse for spesifikke nøkkelord av relevanse til sine kunder. I 2005 flyttet selskapet sitt hovedkontor til San Francisco, og endret samtidig navn til Meltwater News. I 2008 opprettet Jørn Lyseggen MEST (Meltwater Entrepreneurial School of Technology) for å bistå i programvare utviklingen i Afrika.

Tidlig i 2010 annonserte selskapet et nytt produkt, kalt Meltwater Press. Systemet inneholdt en nettbasert database av journalister som brukte naturlig språk prosessteknologi for å koble journalister opp mot relevante tematikker. Senere i 2010 kjøpte samtidig Meltwater opp selskapet BuzzGain, og SRM-systemet JitterJam i februar 2011. I juni 2011 annonserte selskapet sitt tredje produkt, et sosialt CRM-system kalt Buzz Engage. I august 2011 gjorde selskapet videre et oppkjøp på et selskap kalt IceRocket som spesialiserte seg på real-tids søkemotor på sosiale medier. Meltwater benyttet denne teknologien ved å integrere dens funksjonalitet inn i sin Buzz Engage plattform, og re-lanserte samtidig sitt eget systemet som Meltwater Buzz.            

I 2015 så lanserte videre selskapet et nytt media intelligens system kalt "Meltwater". I 2016 gjorde selskapet påfølgende oppkjøp for å støtte opp under utviklingen av MI-systemet sitt massivt. I mars 2016 kjøpte Meltwater opp  analyseselskapet Encore Alerts for å integrerte funksjonaliteten av dyptdykkende analyser inn i sin medieovervåkning som kunne oppdatere seg automatisk. Tidlig i 2016 fulgte det et oppkjøp av Wrapidity, som ga Meltwater tilgang til automatisert og smart teknologi i sin medieovervåkning, gjennom bruk av maskinlæring og AI. Teknologien tillot de samtidig å ekstrahere data fra ustrukturerte nettbaserte kilder.             

Senere samme året kjøpte selskapet opp det Hong Kong-baserte big data-selskapet Klarity, som tidligere stod for overvåkning av Postmedia Network, Infomart, Encore Alerts og Cosmify. I august 2016 gjorde Meltwater årets siste oppkjøp av Algo, før selskapet fortsatte oppkjøp i mars 2018 av Datasift. Meltwaters seneste oppkjøp var i 2019, av selskapet Sysomos, som ga tilgang til smart teknologi i sosiale medier.       

I mai 2020 tok Niklas de Besche over som CEO etter Jørn Lyseggen, mens Jørn Lyseggen fortsatte videre som styreleder i styret.       

 Eksterne lenker 

 Meltwater Entrepeneurial School of Technology (MEST)
 Bedriftsblogg

Kategori:Norske IT-selskaper
Kategori:Selskaper etablert i 2001